Up-179/00
Natisni
Opravilna št.:
Up-179/00
Datum odločitve:
1. 7. 2002
ECLI:
ECLI:SI:USRS:2002:Up.179.00
Akt:
Ustavna pritožba A. A. zoper sodbo Vrhovnega sodišča št. I Ips 177/97 z dne 20. 1. 2000 v zvezi s sodbo Višjega sodišča v Kopru št. Kp 2/97 z dne 19. 3. 1997 in s sodbo Okrožnega sodišča v Novi Gorici št. K 75/95 z dne 30. 9. 1996
Izrek:
Ustavna pritožba A. A. zoper sodbo Vrhovnega sodišča št. I Ips 177/97 z dne 20. 1. 2000 v zvezi s sodbo Višjega sodišča v Kopru št. Kp 2/97 z dne 19. 3. 1997 in s sodbo Okrožnega sodišča v Novi Gorici št. K 75/95 z dne 30. 9. 1996 se zavrže.

Pritožnik sam nosi svoje stroške postopka.
Evidenčni stavek:
Ker je ustavna pritožba prepozna, jo je Ustavno sodišče zavrglo.
Geslo:
Rok za vložitev ustavne pritožbe, prepozna ustavna pritožba.

Stroški postopka pred Ustavnim sodiščem.
Pravna podlaga:
Zakon o Ustavnem sodišču (ZUstS), 34., 1. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
24. 5. 2000
Vrsta odločitve:
sklep
Vrsta rešitve:
zavrženje
Dokument:
US21620
Up-179/00-8
10. 7. 2002
SKLEP
Ustavno sodišče je v postopku za preizkus ustavne pritožbe A. A. iz Ž., Z., ki ga zastopa B. B. B., odvetnik v V., na seji senata dne 1. julija 2002 in v postopku na podlagi četrtega odstavka 55. člena Zakona o Ustavnem sodišču (Uradni list RS, št. 15/94) sklenilo:
1. Ustavna pritožba A. A. zoper sodbo Vrhovnega sodišča št. I Ips 177/97 z dne 20. 1. 2000 v zvezi s sodbo Višjega sodišča v Kopru št. Kp 2/97 z dne 19. 3. 1997 in s sodbo Okrožnega sodišča v Novi Gorici št. K 75/95 z dne 30. 9. 1996 se zavrže.
2. Pritožnik sam nosi svoje stroške postopka.
Obrazložitev
A.
1. Z ustavno pritožbo, vloženo dne 23. 5. 2000, pritožnik izpodbija sodbe, s katerimi je bil spoznan za krivega storitve hudega kaznivega dejanja zoper varnost javnega prometa po četrtem odstavku 255. člena v zvezi s tretjim in s prvim odstavkom 251. člena Kazenskega zakona RS (Uradni list SRS, št. 12/77 in nasl. - KZ77). Zatrjuje kršitev pravic iz 22. in iz 29. člena Ustave.
Predlaga razveljavitev izpodbijanih sodb in vrnitev zadeve v novo odločanje pristojnemu sodišču.
2. Ustavno sodišče je v postopku pridobilo fotokopiji povratnic, iz katerih je razviden datum vročitve sodbe Vrhovnega sodišča pritožniku in njegovemu zagovorniku.
B.
3. Po 52. členu Zakona o Ustavnem sodišču (v nadaljevanju ZUstS) se ustavna pritožba vloži v 60 dneh od dneva vročitve posamičnega akta, zoper katerega je mogoča ustavna pritožba. Sodbo Vrhovnega sodišča je pritožnik prejel dne 18. 3. 2000, pritožnikov zagovornik pa dne 16. 3. 2000. Ker je rok za vložitev ustavne pritožbe iztekel dne 18. 5. 2000, je ustavna pritožba, vložena dne 23. 5. 2000, prepozna.
4. Ker je ustavna pritožba prepozna, jo je Ustavno sodišče zavrglo.
5. Po prvem odstavku 34. člena ZUstS nosi v postopku pred Ustavnim sodiščem vsak udeleženec svoje stroške, če Ustavno sodišče ne odloči drugače. Navedena določba se po 49. členu ZUstS uporablja tudi v postopku z ustavno pritožbo. Ker v obravnavani zadevi ni utemeljenih razlogov za drugačno odločitev, je Ustavno sodišče glede prijavljenih stroškov sklenilo, kot izhaja iz izreka tega sklepa.
C.
6. Senat Ustavnega sodišča je sprejel ta sklep na podlagi prve alineje prvega odstavka 55. člena ZUstS v sestavi: namestnica predsednika senata dr. Mirjam Škrk ter člana dr. Ciril Ribičič in Milojka Modrijan. Sklep je bil sprejet soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča, razen sodniku Fišerju, ki je bil v tej zadevi izločen Ker se za sprejem niso izrekli trije od njih, ustavna pritožba ni bila sprejeta v obravnavo.
Namestnica predsednika senata
dr. Mirjam Škrk